钦定古今图书集成/理学汇编/经籍典/第153卷 > 朱子全书二 > 《汉广》
## 钦定古今图书集成/理学汇编/经籍典/第153卷 > 朱子全书二 > 《汉广》

问：“文王时，纣在河北，政化只行于江汉。”曰：“然。西方亦
有𤞤狁。”

“《汉广》游女求而不可得；行露之男，不能侵陵正女。”岂
当时妇人蒙化而男子则非？亦是偶有此样。诗说得
一边问：“‘汉之广矣，不可泳思；江之永矣，不可方思’！此是兴，
何如？”曰：“主意只说‘汉有游女，不可求思’两句，六句是
反复说。如‘奕奕寝庙，君子作之；秩秩大猷，圣人莫之。
他人有心，予忖度之’。”“‘跃跃毚兔，遇犬获之’。上下”六句，
亦只兴出“他人有心”两句。〈以上语类三条〉